Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az egyes munkaügyi és szociális törvények módosításáról szóló 1999. évi CXXII. törvény 58. § (5) bekezdése
Paragraph Index: 287

Az egyes munkaügyi és szociális törvények módosításáról szóló 1999. évi CXXII. törvény 58. § (5) bekezdése rendelkezett arról, hogy a 2001. június 30-át követõ idõponttal vakok személyi járadékára való új jogosultság nem állapítható meg. A vakok személyi járadékát azonban meg kell állapítani annak a személynek, akinek a jogosultsága 2001. július 1-jét megelõzõen keletkezik, és az ellátás megállapítására irányuló kérelmét 2001. június 30-ig benyújtja. A 2001. július 1-jei idõpont elõtt megállapított vakok személyi járadékát a 2001. június 30-án hatályban lévõ jogszabályok alapulvételével – ide nem értve az ellátás mértékére vonatkozó rendelkezést – tovább kellett folyósítani. A fentiek ellenére a panaszos 2001. június 20-án beérkezett igényét a polgármesteri hivatal hatáskör hiányára hivatkozással – bár ekkor még hatáskörrel rendelkezett – illetékes intézkedésre tévesen a Borsod-Abaúj-Zemplén Megyei Egészségbiztosítási Pénztár Ózdi Kirendeltségéhez továbbította. Végül innen került át a Területi Államháztartási Hivatalhoz (TÁH), ahol a vakok személyi járadékát kérelmezõ nyilvántartó lap jogszerûen csak a fogyatékossági támogatásra való jogosultságot alátámasztó dokumentumként került csatolásra a 2001. szeptember 13-án benyújtott fogyatékossági támogatás igénybejelentéshez. A TÁH 2001. szeptember hónaptól folyósítja a fogyatékossági támogatást. Az országgyûlési biztos megállapította, hogy az Ózdi Polgármesteri Hivatal visszásságot okozott, amikor a panaszos 2001. június 20-án vakok személyi járadéka megállapítására benyújtott igényét tévesen hatáskör hiányára hivatkozással, szintén tévesen a B-A-Z Megyei MEP Ózdi Kirendeltségére továbbította. De a visszásság ellenére sem tett ajánlást, mivel a vizsgálatot végzõ Államháztartási Hivatal Családtámogatási Jogi és Ellenõrzési Osztály vezetõje utasítására a polgármesteri hivatal az igényléskor hatályos jogszabálynak megfelelõen megállapította 2001. július és augusztus hónapra az elmaradt vakok személyi járadékát. A vizsgálat eredménnyel zárult. OBH 2931/2002. A tisztességes eljáráshoz való joggal összefüggõ visszásságot okoz a földhivatal, ha az eljárása során az illeték megállapításához és kiszabásához szükséges iratok továbbítását jogellenesen elmulasztja, és a jogbiztonság elvét sérti, ha az elõírt ügyintézési határidõt túllépi. A panaszos a Fõvárosi Kerületek Földhivatalának eljárását és a hivatal egyes munkatársainak az ügye intézése során tanúsított magatartását sérelmezte. Az országgyûlési biztos a jogbiztonság elvének, valamint a tisztességes eljáráshoz való jog sérelmének gyanúja miatt vizsgálatot indított, melyben Fõvárosi Földhivatal vezetõjét kérte fel vizsgálatra. A panaszos az ingatlan tulajdonjogának bejegyzéséhez szükséges iratokat 2001. november 21-én személyesen

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes